**โครงการ โพธิสัตว์น้อย “ลูกขอพ่อแม่เลิกเหล้า” ปีการศึกษา 2560**

**กิจกรรม โครงงานคุณธรรม โพธิสัตว์น้อย ลูกขอพ่อแม่เลิกเหล้า “ส่งเสด็จสู่สวรรคาลัยด้วยใจ โพธิสัตว์น้อย”**

**หลักการและเหตุผล**

โพธิสัตว์น้อย “ลูกขอพ่อแม่เลิกเหล้า” เป็นโครงการที่มุ่งหวังสร้างภูมิคุ้มกันให้นักเรียนปลอดภัยจากเหล้า เบียร์ และเครื่องดื่มที่มีแอลกอฮอล์ โดยใช้การทำความดีเพื่อพ่อแม่ ให้เห็นค่าในตนเองเป็นภูมิคุ้มกัน ซึ่งได้ดำเนินการต่อเนื่องจาก พ.ศ. ๒๕๕๒-๒๕๕๙ ซึ่งผลการดำเนินการแม้มิได้ หวือหวา แต่เป็นการบ่มเพาะการตื่นตัวการเรียนรู้จากผู้เกี่ยวข้องทางการศึกษาอย่างเป็นองค์รวมของสังคมคือ ทำให้ผู้บริหาร ครู บุคลากรการศึกษาที่ดื่มเหล้า งดเหล้าเข้าพรรษา บางคนเลิกได้ต่อเนื่อง ผู้ปกครองงดเหล้า ครบพรรษา หรือ ไม่ครบพรรษา (แต่ก็มีการงดจากเดิม) นักเรียนได้เรียนรู้พิษภัยเหล้า เบียร์เครื่องดื่มที่มีแอลกอฮอล์ส่งผลต่อชีวิต ได้ใช้ช่วงเทศกาลเข้าพรรษาเป็นเทศกาลแห่งความดีได้ทบทวนศีล ๕ ได้ออมเงิน ได้ช่วยให้พ่อแม่งดเหล้า และมีเงินออม เป็นต้น และในปีการศึกษา ๒๕๖๐ นี้ โพธิสัตว์น้อย “ลูกขอพ่อแม่เลิกเหล้า” ได้สอดแทรกเรื่องสุขภาวะให้กระทรวงศึกษาธิการบรรจุเป็นกิจกรรมในคาบลดเวลาเรียน เพิ่มเวลารู้

ในปีการศึกษา ๒๕๖๐ นี้ โครงการโพธิสัตว์น้อย “ลูกขอพ่อแม่เลิกเหล้า” ได้ดำเนินกิจกรรม เพื่อน้อมถวายส่งเสด็จพระบาทสมเด็จพระปรมินทรมหาภูมิพลอดุลยเดช ซึ่งเป็น พระมหาโพธิสัตว์ ในการบำเพ็ญบารมีอย่างไม่เหน็ดเหนื่อย ไม่ย่อท้อในการช่วยเหลือนำพาให้พสกนิกรชาวไทยพบความสุข ทั้งทางเศรษฐกิจและจิตใจ โดยการให้โรงเรียนที่สมัครเข้าร่วมโครงการ ทำโครงงานคุณธรรม โพธิสัตว์น้อยลูกขอพ่อแม่เลิกเหล้า “ส่งเสด็จสู่สวรรคาลัยด้วยใจโพธิสัตว์น้อย” โดยมุ่งหวังให้คนไทย ทั้งนักเรียน ผู้ปกครอง ครู ผู้บริหาร และทุกภาคส่วนได้ทำความดี ถวายแด่พระองค์ และดำเนินชีวิตตามรอยเบื้องพระยุคลบาทด้วยการใช้ชีวิตพอเพียงปลอดอบายมุขตลอดไป

**วัตถุประสงค์**

1. เพื่อให้บุคลากรการศึกษาทุกภาคส่วน นักเรียน ผู้ปกครอง ชุมชน ร่วมทำความดีอย่างเป็นรูปธรรมถวายแด่องค์พระบาทสมเด็จพระปรมินทรมหาภูมิพลอดุลยเดช เพื่อส่งเสด็จสู่สวรรคาลัย ก่อนพระราชพิธีถวายพระเพลิงพระบรมศพ
2. เพื่อให้บุคลากรการศึกษา นักเรียนได้ทำโครงงานคุณธรรม โพธิสัตว์น้อยลูกขอพ่อแม่เลิกเหล้า “ส่งเสด็จสู่สวรรคาลัยด้วยใจโพธิสัตว์น้อย”ในช่วงเข้าพรรษา
3. เพื่อรวบรวมและจัดทำเป็นนวัตกรรมประวัติศาสตร์ชาติ ของโพธิสัตว์น้อย “ลูกขอพ่อแม่

เลิกเหล้า”

**กระบวนการทำงาน**

1. ประสานความร่วมมือสำนักงานคณะกรรมการการศึกษาขั้นพื้นฐาน (สพฐ.) ในการเผยแพร่

ประชาสัมพันธ์โครงการไปยังเขตพื้นที่การศึกษาทั่วประเทศ

1. ขอลายมือชื่อเลขาธิการคณะกรรมการการศึกษาขั้นพื้นฐานลงนามในเกียรติบัตร
2. จัดรวบรวมนวัตกรรมและผลที่เกิดจากนวัตกรรมให้เสร็จก่อนช่วงออกพรรษา และก่อนงานถวาย

พระเพลิงพระบรมศพพระบาทสมเด็จพระปรมินทรมหาภูมิพลอดุลยเดช

1. เวทีความสำเร็จแห่งความเพียรอันบริสุทธิ์ โพธิสัตว์น้อย ลูกขอพ่อแม่เลิกเหล้า “ส่งเสด็จ

สู่สวรรคาลัยด้วยหัวใจโพธิสัตว์น้อย” โดยมีตัวแทนจากสพฐ. สสส. สคล.โรงเรียนที่ร่วมโครงการ ๔ ภาค และคนเลิกเหล้าได้จากโครงงานคุณธรรม ๔ ภาคเพื่อยกย่องให้เป็นแบบอย่างแก่สังคมไทย ในการดำเนินรอยตามเบื้องพระยุคลบาทพระบาทสมเด็จพระปรมินทร มหาภูมิพลอดุลยเดช

1. จัดพิมพ์และทำแผ่นซีดีนวัตกรรมประวัติศาสตร์ชาติไทย“โพธิสัตว์น้อย ลูกขอพ่อแม่เลิกเหล้า  
   ส่งเสด็จสู่สวรรคาลัยด้วยหัวใจโพธิสัตว์น้อย”
2. จัดส่งให้โรงเรียนที่ได้ส่งนวัตกรรม และผลที่เกิดจากนวัตกรรม
3. จัดทำเกียรติบัตร (ภาคพิเศษ)

**ระยะเวลา** มิถุนายน – ตุลาคม ๒๕๖๐

**ผลที่คาดว่าจะได้รับ**

1. บุคลากรทางการศึกษาและนักเรียนที่ทำโครงงานคุณธรรม โพธิสัตว์น้อยลูกขอพ่อแม่เลิกเหล้า “ส่งเสด็จสู่สวรรคาลัยด้วยใจโพธิสัตว์น้อย” ซึ่งมีผลทำให้คนลด ละ เลิกเหล้า เครื่องดื่มที่มีแอลกอฮอล์ได้ใน ๓ เดือนเข้าพรรษา /เลิกต่อเนื่องหลังออกพรรษา /เลิกตลอดชีวิต
2. บุคลากรทางการศึกษามีส่วนร่วมในการการทำโครงงานคุณธรรม โพธิสัตว์น้อยลูกขอพ่อแม่

เลิกเหล้า “ส่งเสด็จสู่สวรรคาลัยด้วยใจโพธิสัตว์น้อย” เพื่อเป็นธรรมานุสรณ์ ถวายแด่พระบาทสมเด็จพระปรมินทรมหาภูมิพลอดุลยเดช

**ผู้ร่วมดำเนินงาน**

๑.สำนักพัฒนานวัตกรรมการจัดการศึกษา

๒.สำนักงานเครือข่ายองค์กรงดเหล้า(สคล.)

๓.เครือข่ายครูดีไม่มีอบายมุข

๔.เครือข่ายโรงเรียนคำพ่อสอน